text: Professor: Kolding-skole sætter rekord i dårlig ledelse
  10 november 2014 kl. 20.35
  Eleverne på erhvervsskolen Hansenberg i Kolding bestemmer, om deres lærere får betalt frokost eller ej. De mindst populære får ikke betalt frokostpause.
  Eleverne foretager vurderinger af deres lærere.
  Det afgør, om lærerne får betalt eller ikke betalt frokostpause, skriver Lokalavisen Kolding.
  En tredjedel af lærerne på erhvervsskolen Hansenberg i Kolding får deres frokostpause betalt, mens resten af skolens 123 lærere ikke gør.
  - Det er noget af det værste jeg har hørt. De sætter rekord i dårlig ledelse, siger ekspert i arbejdsmiljø, tidligere professor Tage Søndergård Kristensen til Lokalavisen Kolding.
  Han kalder det ?hul i hovedet? at bruge elevvurderinger som grundlag for at bestemme læreres arbejdstid.
  Direktør på Hansenberg, Birger Hørning, erkender over for Lokalavisen Kolding, at systemet gør forskel på lærerne, og at lærerne kan opleve det som et straffesystem.
  Birger Hørning vil nu diskutere det lærernes tillidsrepræsentant.
  